b'\n_START_ARTICLE_\nTaras Romanczuk\n_START_SECTION_\nCarier\xc4\x83\n_START_PARAGRAPH_\nDup\xc4\x83 ce \xc8\x99i-a \xc3\xaenceput cariera la echipa de tineret a lui MFK Kovel. Romanczuk a jucat pentru clubul ucrainean de mini-fotbal Apperkot Kovel, pentru care a debutat \xc3\xaen 2010.\n_START_SECTION_\nLegionovia Legionowo\n_START_PARAGRAPH_\n\xc3\x8en februarie 2013, a ajuns la echipa Legionovia Legionowo din liga a treia. A debutat pe 13 aprilie 2013 \xc3\xaen timpul unui meciului cu Zawisza Rzg\xc3\xb3w, c\xc3\xa2nd \xc3\xaen minutul 46 l-a \xc3\xaenlocuit pe \xc5\x81ukasz Prusik. El a marcat primul s\xc4\x83u gol pe 5 iunie 2013 \xc3\xaentr-o victorie de 3-0 \xc3\xaen campionat cu GKP Targ\xc3\xb3wek. Legionovia a terminat acel sezon ca \xc8\x99i c\xc3\xa2\xc8\x99tig\xc4\x83toare a Diviziei a treia a Poloniei, asigur\xc3\xa2ndu-\xc8\x99i astfel promovarea \xc3\xaen I liga.\n_START_SECTION_\nJagiellonia\n_START_PARAGRAPH_\nLa 21 iulie 2014, a semnat un contract pe un anu cu clubul Jagiellonia Bia\xc5\x82ystok din Ekstraklasacu op\xc8\x9biunea de a-l prelungi pe \xc3\xaenc\xc4\x83 doi. A debutat la 15 august 2014, \xc3\xaenlocuindu-l pe Jonatan Straus \xc3\xaen minutul 46 \xc3\xaen campionat \xc3\xaempotriva Legiei Var\xc8\x99ovia. A marcat primul s\xc4\x83u gol pentru Jagiellonia pe 9 noiembrie 2014 \xc3\xaen timpul unui meci \xc3\xaempotriva lui Ruch Chorz\xc3\xb3w, scor 2-5._NEWLINE_La 2 iulie 2015, Romanczuk \xc8\x99i-a f\xc4\x83cut debutul \xc3\xaentr-un meci din cupele europene \xc3\xaentr-o victorie cu 1-0 \xc3\xaempotriva FK Kruoja Pakruojis \xc3\xaen UEFA Europa League. \xc3\x8en vara anului 2016, ecipa turc\xc4\x83 Konyaspor i-a f\xc4\x83cut o ofert\xc4\x83 pe care a respins-o. A devenit vice-c\xc4\x83pitanul echipei dup\xc4\x83 c\xc4\x83pitanul Rafa\xc5\x82 Grzyb._NEWLINE_\xc3\x8en timpul sezonului 2016-2017 de Ekstraklasa, Romanczuk a ajutat-o pe Jagiellonia Bia\xc5\x82ystok, s\xc4\x83 termine pe locul al doilea pentru prima dat\xc4\x83 \xc3\xaen istoria sa \xc3\xaen Ekstraklasa, cu 2 puncte \xc3\xaen spatele campioanei Legia Var\xc8\x99ovia. La \xc3\xaenceputul lunii ianuarie a anului 2017 a primit premiul pentru cel mai bun mijloca\xc8\x99 defensiv \xc3\xaen Ekstraklasa \xc3\xaen 2016. \xc3\x8en timpul sezonului de Ekstraklasa 2017-2018, el a ajutat-o pe Jagiellonia Bia\xc5\x82ystok s\xc4\x83 ajung\xc4\x83 pe locul al doilea pentru cel de-al doilea sezon, dup\xc4\x83 ce a terminat cu 3 puncte \xc3\xaen urma campioanei Legia Var\xc8\x99ovia.\n_START_SECTION_\nLa na\xc8\x9bional\xc4\x83\n_START_PARAGRAPH_\nRomanczuk a primit cet\xc4\x83\xc8\x9benia polonez\xc4\x83 la 15 martie 2018, f\xc4\x83c\xc3\xa2ndu-l eligibil pentru echipa na\xc8\x9bional\xc4\x83 a Poloniei. Taras a fost chemat pentru meciul amical \xc3\xaempotriva Nigeriei, debut\xc3\xa2nd ulterior \xc3\xaen partida cu Coreea de Sud, \xc3\xaen care a jucat 61 de minute \xc3\xaenainte de a fi \xc3\xaenlocuit de Arkadiusz Milik._NEWLINE_\xc3\x8en luna mai a anului 2018 a fost inclus de selec\xc8\x9bionerul Poloniei, Adam Nawa\xc5\x82ka, \xc3\xaen lotul l\xc4\x83rgit format din 35 de juc\xc4\x83tori, \xc3\xaen vederea particip\xc4\x83rii la Campionatul Mondial din 2018 din Rusia, dar nu a f\xc4\x83cut parte din lotul final de 23 de juc\xc4\x83tori.\n_START_SECTION_\nVia\xc8\x9ba personal\xc4\x83\n_START_PARAGRAPH_\nRomanczuk s-a n\xc4\x83scut \xc8\x99i a crescut \xc3\xaen Ucraina, dar \xc8\x99i-a petrecut toat\xc4\x83 cariera de fotbalist profesionist \xc3\xaen Polonia. De asemenea, are r\xc4\x83d\xc4\x83cini poloneze din partea tat\xc4\x83lui: str\xc4\x83bunicul s\xc4\x83u a fost un fermier de la Sobib\xc3\xb3r \xc8\x99i bunica sa s-a n\xc4\x83scut \xc3\xaen W\xc5\x82odawa (1939)._NEWLINE_El a primit cet\xc4\x83\xc8\x9benia polonez\xc4\x83 \xc3\xaen martie 2018.'